TPCH ขายไฟดันกำไร
การปรับแผน PDP ฉบับใหม่ ซึ่งมีการเพิ่มสัดส่วนพลังงานหมุนเวียนและพลังงานทางเลือกเพิ่มมากขึ้น กลายเป็นโอกาสของผู้ประกอบการโรงไฟฟ้าพลังงานทางเลือกหลายราย
การปรับแผน PDP ฉบับใหม่ ซึ่งมีการเพิ่มสัดส่วนพลังงานหมุนเวียนและพลังงานทางเลือกเพิ่มมากขึ้น กลายเป็นโอกาสของผู้ประกอบการโรงไฟฟ้าพลังงานทางเลือกหลายราย
13 ก.ค. 2565

คุณค่าบริษัท
การปรับแผน PDP ฉบับใหม่ ซึ่งมีการเพิ่มสัดส่วนพลังงานหมุนเวียนและพลังงานทางเลือกเพิ่มมากขึ้น กลายเป็นโอกาสของผู้ประกอบการโรงไฟฟ้าพลังงานทางเลือกหลาย ๆ ราย หนึ่งในนั้นคือ บริษัท ทีพีซี เพาเวอร์โฮลดิ้ง จำกัด (มหาชน) หรือ TPCH รวมอยู่ด้วย
TPCH เป็นผู้ผลิตโรงไฟฟ้าชีวมวล ซึ่งปัจจุบันมีการจำหน่ายไฟฟ้าเข้าระบบเชิงพาณิชย์ (COD) แล้วรวม 11 แห่ง ประกอบด้วย โรงไฟฟ้าชีวมวล CRB, MWE, MGP, TSG, PGP, SGP, PTG, TPCH 5, TPCH 1, TPCH 2 และโรงไฟฟ้าขยะ SP มีกำลังการผลิตรวม 116.3 เมกะวัตต์
ขณะเดียวกัน อยู่ระหว่างเตรียม COD โรงไฟฟ้าประเภทเชื้อเพลิงชีวมวลเพิ่มอีก 2 แห่ง ได้แก่ โรงไฟฟ้าประชารัฐชีวมวล แม่ลาน กำลังการผลิตรับซื้อไม่เกิน 2.85 เมกะวัตต์ และโรงไฟฟ้าประชารัฐชีวมวล บันนังสตา กำลังการผลิตรับซื้อไม่เกิน 2.85 เมกะวัตต์ ซึ่งมีความคืบหน้าในการก่อสร้างแล้วกว่า 68% เพื่อไปสู่เป้าหมายภายในปีนี้จะมีกำลังการผลิตรวมที่ 122 เมกะวัตต์
ทำให้ผู้บริหารมั่นใจว่า รายได้ในปีนี้จะเติบโตได้ตามเป้าหมายที่ระดับ 30-40% เมื่อเทียบกับปีก่อนที่มีรายได้รวม 2,477 ล้านบาท
ขณะที่ เป้าหมายระยะยาว ตั้งเป้าจะมีกำลังการผลิตรวม 250 เมกะวัตต์ แบ่งออกเป็น โรงไฟฟ้าประเภทเชื้อเพลิงชีวมวล ชีวภาพ ขนาด 200 เมกะวัตต์ และโรงไฟฟ้าประเภทเชื้อเพลิงขยะ 50 เมกะวัตต์ ภายในปี 2566 พร้อมทั้งมุ่งพัฒนาโครงการโรงไฟฟ้าขยะอีกประมาณ 4-6 แห่ง ซึ่งเป็นโรงไฟฟ้าขนาดเล็กมาก (VSPP) คาดว่าจะเห็นความชัดเจนภายในปีนี้ประมาณ 1-2 โครงการ
โดยปัจจุบันบริษัทเตรียมยื่นประมูลโครงการโรงไฟฟ้าขยะชุมชน หลังกกพ.ออกประกาศรับซื้อไฟฟ้าปีนี้แล้ว 282.98 เมกะวัตต์ พร้อมทั้งอยู่ระหว่างศึกษาเพื่อพัฒนาและเข้าซื้อกิจการพลังงานทดแทนอีกหลายแห่งทั้งในและต่างประเทศอีกด้วย
สำหรับการประเมินมูลค่า (Valuation) ปัจจุบันราคาหุ้น TPCH ซื้อขายกันที่ P/E ระดับ 25.69 เท่า เทียบกับ P/E ตลาดโดยรวมที่ระดับ 18.39 เท่า ถือว่าราคาซื้อสูงกว่าตลาด แต่อย่างไรก็ตาม ถ้าดู P/BV ที่ระดับ 1.10 เท่า ถือว่าต่ำกว่าค่าเฉลี่ยตลาดที่ปัจจุบันซื้อขาย P/BV เฉลี่ยที่ 1.64 เท่า
…
รายชื่อผู้ถือหุ้นใหญ่
รายชื่อกรรมการ